教授祖守中逢清以秋菊佳詠見貽次韻奉答
作者：趙公豫
朝代：宋

paragraphs: 重九寓淮陰，塵囂忘境寂。
金風徧原野，芳華未銷歇。
結友步林坳，秋容正紛發。
疎籬隠士居，叢菊堪怡悅。
淡遠異凡葩，清香戀遊蝶。
皎如冰作盤，長才無放逸。
廣文祖先生，雞羣之鶴立。
揮淚賦新言，羣賢皆侍側。
一編惠遠人，捧誦幾晨夕。